โรงเรียนเมืองสุราษฎร์ธานี
โรงเรียนเมืองสุราษฎร์ธานี เมื่อก่อตั้งโรงเรียนครั้งแรกเมื่อวันที่ 17 กุมภาพันธ์ พ.ศ. 2499 เดิมชื่อว่า โรงเรียนหนองบัว ซึ่งเป็นโรงเรียนประถม ต่อมา กระทรวงศึกษาธิการ ได้เปลี่ยนโรงเรียนหนองบัว เป็นโรงเรียนมัธยมนำร่อง ที่ใช้หลักสูตรการเรียนการสอน ฉบับ ปี พ.ศ. 2524 เป็นโรงเรียนแห่งแรกของจังหวัดสุราษฎร์ธานี และได้เปลี่ยนชื่อโรงเรียนเป็น โรงเรียนเมืองสุราษฎร์ธานี และใช้มาจนถึงปัจจุบันทำเนียบผู้อำนวยการโรงเรียนเมืองสุราษฎร์ธานี
ปีที่จัดตั้ง โรงเรียนเมืองสุราษฎร์ธานี ก่อตั้งเมื่อ พ.ศ. 2499
เหตุผลที่จัดตั้ง
พัฒนาการและการเปลี่ยนแปลงที่สำคัญในอดีต
โรงเรียนเมืองสุราษฎร์ธานีเป็นโรงเรียนสหศึกษาสังกัดกองการมัธยมศึกษา กรมสามัญศึกษา กระทรวงศึกษา เปิดสอนตั้งแต่ชั้นมัธยมศึกษาตอนต้นถึงมัธยมศึกษาตอนปลาย มีนักเรียนจำนวน 2,653 คน ครู - อาจารย์ 118 คน ลูกจ้างประจำ 13 คน
ปี พ.ศ. 2521 รัฐบาลได้ประกาศใช้แผนการศึกษาแห่งชาติฉบับใหม่ กระทรวงศึกษาธิการได้เปลี่ยนหลักสูตร โดยกำหนดชั้นเรียนระดับประถมศึกษามัธยมศึกษา เป็น 6 : 3 : 3 และกระทรวงได้ยุบโรงเรียนเมืองสุราษฎร์ธานีจากโรงเรียนประถมศึกษา และตั้งเป็นโรงเรียนมัธยมศึกษาจนถึงปัจจุบัน 
พ.ศ. 2527 กรมสามัญศึกษาได้แต่งตั้งให้นายณรงค์ กาญจนประทุม เป็นอาจารย์ใหญ่แทน นายทรง จีระกุล ซึ่งย้ายไปดำรงตำแหน่งผู้อำนวยการโรงเรียนเวียงสระ ในช่วงนี้โรงเรียนได้วางโครงการปรับปรุงและพัฒนาโรงเรียน ทั้งในด้านอาคาร สถานที่ ได้รื้อถอนอาคารที่มีสภาพทรุดโทรม สร้างหอประชุมและอาคารเรียนใหม่ เพื่อขยายห้องเรียนเพิ่มขึ้นและ พ.ศ. 2530 ได้ดำรงตำแหน่งผู้อำนวยการ โรงเรียนเมืองสุราษฎร์ธานี
วันที่ 12 พฤศจิกายน พ.ศ. 2533 นายกาญจน์ จามพัฒน์ ผู้อำนวยการโรงเรียนเวียงสระ ได้ย้ายมาดำรงตำแหน่งผู้อำนวยการโรงเรียนแทนนายณรงค์ กาญจนประทุม ซึ่งย้ายไปดำรงตำแหน่งผู้อำนวยการโรงเรียนเวียงสระ และพัฒนาโรงเรียนให้ก้าวหน้าต่อไป จนได้รับการแต่งตั้งให้เป็นผู้อำนวยการ ระดับ 9 คนแรกของจังหวัดสุราษฎร์ธานี
วันที่ 5 พฤศจิกาจน 2535 นายโกวิทย์ นวลขาว ผู้อำนวยการโรงเรียนกาญจนดิษฐ์ จังหวัดสุราษฎร์ธานี ได้ย้ายมาดำรงตำแหน่งผู้อำนวยการโรงเรียนแทนนายกาญจน์ จามพัฒน์ ซึ่งเกษียณอายุราชการ ในช่วงนี้โรงเรียนได้ดำเนินนโยบายพัฒนาและปรับปรุงในทุก ๆ ด้าน เพื่อให้โรงเรียนได้บรรลุถึงเป้าหมาย และมุ่งสนองความต้องการของชุมชนและท้องถิ่น จนเป็นโรงเรียนของชุมชนอย่างแท้จริง และได้รับรางวัลดีเด่นด้านต่าง ๆ หลายครั้ง
วันที่ 24 ธันวาคม 2541 นายไพโรจน์ อินทรศรีสม ผู้อำนวยการโรงเรียนเดชะปัตตยานุกูล จังหวัดปัตตานี ได้ย้ายมาดำรงตำแหน่งผู้อำนวยการโรงเรียนแทนนายโกวิทย์ นวลขาว ซึ่งย้ายไปดำรงตำแหน่งผู้อำนวยการสามัญศึกษา จังหวัดสุราษฎร์ธานี โรงเรียนได้รับการพัฒนาปรับปรุงการดำเนินงานในด้านต่าง ๆ อย่างรวดเร็วและต่อเนื่อง
วันที่ 20 กรกฎาคม 2543 นายนิคม โพธิ์เพชร ผู้อำนวยการโรงเรียนบ้านนาสาร จังหวัดสุราษฎร์ธานี ได้ย้ายมาดำรงตำแหน่งผู้อำนวยการโรงเรียน แทนนายโกวิทย์ นวลขาว ผู้อำนวยการสามัญศึกษาจังหวัดสุราษฎร์ธานี รักษาการในตำแหน่งผู้อำนวยโรงเรียนเมืองสุราษฎร์ธานี ในช่วงนี้โรงเรียนได้ปรับปรุงพัฒนาการดำเนินงานในด้านต่าง ๆ ควบคู่กันไป โดยเฉพาะอย่างยิ่งการปกครองดูแลนักเรียน จนได้รับรางวัลเกียรติยศดีเด่น จากสำนักงานตำรวจแห่งชาติ เมื่อวันที่ 23 สิงหาคม 2545
วันที่ 12 มิถุนายน 2561 ทูลกระหม่อมหญิงอุบลรัตนราชกัญญา สิริวัฒนาพรรณวดี ได้เสด็จมาเป็นองค์ประธานในการเปิดโครงการทูบีนัมเบอร์วัน (TO BE NUMBER ONE) ณ โรงเรียนเมืองสุราษฎร์ธานี นับเป็นความภาคภูมิใจของบุคลากรทางการศึกษาตลอดจนนักเรียนทุกคนที่ได้มีโอกาสรับเสด็จ ทูลกระหม่อมหญิงอุบลรัตนราชกัญญา สิริวัฒนาพรรณวดี ในครั้งนั้น
ปัจจุบันโรงเรียนเมืองสุราษฎร์ธานี เป็นหนึ่งในสถานศึกษาชั้นนำในจังหวัดสุราษฎร์ธานีที่ได้ผลิตเยาวชนของชาติที่มีความรู้ความสามารถในการพัฒนาประเทศมากมายและมีการพัฒนาในด้านของอาคารสถานที่ ความสามารถของบุคลากรและนักเรียน อยู่เสมอทำให้ทางโรงเรียนได้รับความไว้วางใจจากผู้ปกครองในการให้ความรู้แก่นักเรียนทุกท่าน
ปีการศึกษา 2561 (ปัจจุบัน)
•สีแดง หิมพานต์ (ภายใต้แนวคิด “อนุรักษ์สิ่งแวดล้อม”)
•สีชมพู พาหุยุทธศิลป์ (ภายใต้แนวคิด “อนุรักษ์ประเพณีไทย”)
•สีเขียว วนาหิมาพาลัย (ภายใต้แนวคิด “ล้อเลียนคนดัง”)
•สีฟ้า ยุทธนาวี (ภายใต้แนวคิด “ไทยแลนด์4.0”)
 ปีการศึกษา2559
ในอดีต
ชมรมศิษย์เก่าโรงเรียนเมืองสุราษฎร์ธานี รุ่น 22 (ใยบัว)] เกิดขึ้นจากความร่วมมือของเพื่อน ๆ สมาชิก คุณครู - อาจารย์ โดยมีวัตถุประสงค์ร่วมกันคือ เป็นการรวมกลุ่มกันเพื่อพบปะสังสรรค์ ติดต่อ ประสานงานกัน แลกเปลี่ยนความคิด ของสมาชิกในรุ่น เชื่อมความรัก ความสมัครสมาน สามัคคี และยังเป็นการรวมกลุ่มกัน ที่จะทำงานบำเพ็ญประโยชน์ แก่สังคม และ ประเทศชาติ เพื่อธำรงไว้ซึ่งความเป็นศิษย์ที่ดีของโรงเรียนเมืองสุราษฎร์ธานี